तेलंगाना विधानसभा चुनाव 2023

**तेलंगाना विधानसभा चुनाव 2023** भारत के राज्य तेलंगाना की तृतीय विधानसभा की सभी 119 सीटों के लिए होने वाले आम चुनाव हैं जिनके लिए मतदान 30 नवंबर 2023 को संपन्न होंगे तथा 3 दिसंबर 2023 को मतगणना कर परिणाम घोषित किए जाएंगे।

## पृष्ठभूमि
तेलंगाना विधानसभा का कार्यकाल 16 जनवरी 2024 को समाप्त होने वाला है। पिछले विधानसभा चुनाव दिसंबर 2018 में हुए थे और मौजूदा तेलंगाना राष्ट्र समिति, जिसे बाद में भारत राष्ट्र समिति का नाम दिया गया था, ने राज्य सरकार बनाई, जिसमें के.चंद्रशेखर राव दूसरी बार मुख्यमंत्री बने।

## कार्यक्रम
9 अक्तूबर 2023 को भारत निर्वाचन आयोग द्वारा दिल्ली के आकाशवाणी स्थित **रंग भवन सभागार** में आयोजित एक पत्रकार संगोष्ठी में भारत के मुख्य निर्वाचन आयुक्त **[[राजीव कुमार|श्री राजीव कुमार]]** द्वारा तेलंगाना सहित पांच राज्यों के आगामी विधानसभा आम चुनावों के कार्यक्रम संबंधी घोषणा की गई, जिसके अनुसार तेलंगाना की सभी 119 विधानसभा सीटों पर 30 नवंबर 2023 को एक ही चरण में चुनाव आयोजित किए जाएंगे, जिनके परिणाम 3 दिसंबर 2023 को घोषित किए जाएंगे। तारीखों सहित संपूर्ण कार्यक्रम निम्नलिखित है:

## दल एवं प्रत्याशी
###### 

भारत राष्ट्र समिति ने 22 अगस्त 2023 को अपनी 115 उम्मीदवारों की सूची जारी की। मुख्यमंत्री केसीआर ने कहा कि हम 16 अक्टूबर को वारंगल में अपनी पार्टी का घोषणापत्र जारी करेंगे।

###### 

भारतीय राष्ट्रीय कांग्रेस पार्टी ने 15 अक्टूबर 2023 तेलंगाना विधानसभा चुनावों के लिए अपने 55 उम्मीदवारों की प्रथम सूची जारी की।

पार्टी ने 27 अक्टूबर 2023  अपने 45 उम्मीदवारों की द्वितीय सूची जारी की, इसमें हैदराबाद शहर के जुबली हिल्स सीट से मोहम्मद अजहरुद्दीन को चुनावी मैदान में उतारा गया है।

कांग्रेस ने 9 नवंबर 2023 को तेलंगाना विधानसभा चुनाव के लिए अपने चार उम्मीदवारों की अंतिम सूची जारी की और पाटनचेरु निर्वाचन क्षेत्र में उम्मीदवार बदल दिया।

### अन्य दल

3 अक्टूबर 2023 को बहुजन समाज पार्टी के हैदराबाद स्थित पार्टी मुख्यालय में राष्ट्रीय समन्वयक व राज्यसभा सांसद रामजी गौतम तथा प्रदेश अध्यक्ष आर.एस. प्रवीण कुमार ने अन्य नेताओं की उपस्थिति में एक पत्रकार वार्ता को सम्बोधित करते हुए अपने 20 प्रत्याशियों की पहली सूची जारी की।

22 अक्टूबर 2023 को भाजपा ने अपने 52 प्रत्याशियों की प्रथम सूची जारी की।
2 नवंबर 2023 को भाजपा ने अपने 35 प्रत्याशियों की तृतीय सूची जारी की।
7 नवंबर 2023 को भाजपा ने अपने 12 प्रत्याशियों की चतुर्थ सूची जारी की।

30 अक्टूबर 2023 को बसपा ने 43 प्रत्याशियों की द्वितीय सूची जारी की।
4 नवंबर 2023 को बसपा ने 25 प्रत्याशियों की तृतीय सूची जारी की।

ऑल इंडिया मजलिस-ए-इत्तेहादुल मुस्लिमीन (AIMIM) के अध्यक्ष असदुद्दीन ओवैसी ने शुक्रवार, 3 नवंबर 2023 को तेलंगाना के विधानसभा चुनाव के लिए अपने कैंडिडेट्स का ऐलान किया, जिसके अनुसार AIMIM पार्टी कुल 9 सीटों पर ही चुनाव लड़ेगी। इसी के साथ ओवैसी ने 6 सीटों पर उम्मीदवारों की प्रथम सूची जारी की।

## चुनाव अभियान
### कांग्रेस
२६ अगस्त २०२३ को रंगारेड्डी जिले के चेवेल्ला में कांग्रेस अध्यक्ष **[[मल्लिकार्जुन खड़गे]]** ने एक सार्वजनिक बैठक में **१२ सूत्रीय अजा/अजजा घोषणा पत्र** जारी किया।

## प्रत्याशियों की सूची

## परिणाम
### दलवार सीटों की स्थिति

### क्षेत्रवार चुने हुए प्रत्याशियों की सूची

## इन्हें भी देखें
*भारत में 2023 के चुनाव
*मध्य प्रदेश विधानसभा चुनाव 2023
*छत्तीसगढ़ विधानसभा चुनाव 2023
*राजस्थान विधानसभा चुनाव 2023
*मिज़ोरम विधानसभा चुनाव 2023

## बाहरी कड़ियाँ

* तेलंगाना विधानसभा चुनाव के ताज़ा खबरे 

## सन्दर्भ

श्रेणी:भारत में चुनाव
श्रेणी:भारत में 2023 के चुनाव
श्रेणी:भारत के विधानसभा चुनाव
श्रेणी:तेलंगाना
श्रेणी:तेलंगाना के चुनाव
श्रेणी:तेलंगाना के विधानसभा चुनाव